**Pred počúvaním nahrávky:**

1) **Premýšľajte o názve novely (Drevený chlieb). Zapisujte si rôzne asociácie.** Podeľte sa o svoje záznamy so spolužiakmi.

**Po vypočutí nahrávky:**

2) Kto je hrdinom príbehu? Prečo sa opil? **Uvádzajte fakty i vlastné závery o hrdinovi.** Nestačí povedať, že hrdinom je drevorubač...

3) V akom prostredí a čase sa dej odohráva? **Má časové situovanie tohto príbehu nejakú výpovednú hodnotu?**

**4) Sformulujte tému novely.** Svoje riešenia prezentujte pred spolužiakmi. Vyberte najlepšiu formuláciu a zapíšte si ju.

**5) Ako autor v tejto novele vybočuje z tradičného (realistického) zobrazenia slovenskej dediny?** Uvádzajte konkrétne príklady na všetko, o čom si myslíte, že by to realistický spisovateľ nepoužil.

**6) Vysvetlite funkciu mysterióznej postavy Krista v novele.** Ako sa vyvíja Kristov pohľad na Adama Žuka? Prečo sa Kristus Žukovi zjavuje v podobe dieťaťa? Hľadajte spojitosti medzi Kristom a drevom ako leitmotívom novely...

**7) Uveďte viacero príkladov, ktorými dokážete, že jazyk novely je expresívny a metaforický.** Hľadajte prirovnania, metafory, epitetá, expresívne slová a premýšľajte o ich funkčnosti.

**Domáca úloha:**

**Vypočujte si nahrávku znova a doplňte svoje odpovede.** Pripravte sa na ústnu prezentáciu domácej úlohy.

Juraj Sabol © 2014